CELEX: 32015D1522
Language: et
Date: 2015-09-14 00:00:00
Title: Nõukogu otsus (EL) 2015/1522, 14. september 2015, millega määratakse kindlaks Euroopa Liidu nimel riigihankekomitees võetav seisukoht, mis käsitleb Moldova Vabariigi ühinemist läbi vaadatud riigihankelepinguga

15.9.2015   
            
            
               ET
            
            
               Euroopa Liidu Teataja
            
            
               L 239/144
            
         NÕUKOGU OTSUS (EL) 2015/1522,
   14. september 2015,
   millega määratakse kindlaks Euroopa Liidu nimel riigihankekomitees võetav seisukoht, mis käsitleb Moldova Vabariigi ühinemist läbi vaadatud riigihankelepinguga
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               7. jaanuaril 2002 esitas Moldova Vabariik taotluse läbi vaadatud riigihankelepinguga („läbi vaadatud riigihankeleping”) ühinemiseks.
            
         
               (2)
            
            
               Moldova Vabariigi kohustused seoses riigihankelepingu reguleerimisalaga on välja toodud temapoolses lõplikus sõnastuse ettepanekus, mis esitati läbi vaadatud riigihankelepingu osalistele 27. mail 2015.
            
         
               (3)
            
            
               Moldova Vabariigi lõpliku sõnastuse ettepanekuga on ette nähtud keskasutuste, madalama tasandi hankeüksuste ja kommunaalteenuste, kaupade, teenuste ja ehitusteenuste sektorites tegutsevate muude üksuste ulatuslik katvus. Seetõttu on see rahuldav ja vastuvõetav. Moldova Vabariigi ühinemise tingimused, mis on esitatud käesoleva otsuse lisas, kajastuvad riigihankekomitee otsuses Moldova Vabariigi ühinemise kohta.
            
         
               (4)
            
            
               Moldova Vabariigi ühinemine läbi vaadatud riigihankelepinguga avaldab tõenäoliselt positiivset mõju riigihangete turu täiendavale avamisele rahvusvahelisel tasandil.
            
         
               (5)
            
            
               Läbi vaadatud riigihankelepingu XXII artikli lõikes 2 on sätestatud, et iga WTO liige võib läbi vaadatud riigihankelepinguga ühineda tingimustel, milles peavad kokku leppima kõnealune liige ja lepinguosalised ning mis on märgitud riigihankekomitee otsuses.
            
         
               (6)
            
            
               Seega on vaja kujundada seisukoht, mis võetakse riigihankekomitees liidu nimel seoses Moldova Vabariigi ühinemisega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel riigihankekomitees võetav seisukoht on kiita heaks Moldova Vabariigi ühinemine läbi vaadatud riigihankelepinguga, võttes arvesse käesoleva otsuse lisas sätestatud konkreetseid tingimusi.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 14. september 2015
      
         
            Nõukogu nimel
         
         
            eesistuja
         
         J. ASSELBORN
      
   
   
      LISA
      
         ELi TINGIMUSED MOLDOVA VABARIIGI ÜHINEMISELE LÄBIVAADATUD RIIGIHANKELEPINGUGA
          (1)
      
      Moldova Vabariigi ühinemisel läbivaadatud riigihankelepinguga sõnastatakse Euroopa Liidu kohustusi käsitleva I liite I lisa 2. jao 2. punkt (ELi liikmesriikide keskvalitsuste tasandi hankijad) järgmiselt:
      
         
                     „2.
                  
                  
                     Iisraeli, Montenegro ja Moldova Vabariigi kaupade, teenuste, tarnijate ja teenuseosutajate puhul järgmiste keskvalitsuste tasandi hankijate hanked.”
                  
               
      
         (1)  WTO sekretariaat muutis läbivaadatud riigihankelepingu osaliste kohustuste numeratsiooni kokkuleppel läbivaadatud riigihankelepingu osalistega. Käesolevas lisas kasutatud numeratsioon vastab WTOs läbivaadatud riigihankelepingu osalistele ametliku teatisega edastatud läbivaadatud riigihankelepingu osaliste kohustuste viimase tõestatud koopia numeratsioonile ja see on kättesaadav veebisaidil http://www.wto.org/english/tratop_e/gproc_e/gp_app_agree_e.htm#revisedGPA. ELT L 68, 7.3.2014, lk 2 avaldatud läbivaadatud riigihankelepingu osaliste kohustuste numeratsioon on aegunud.